

**Riigimetsa Majandamise Keskus**

rmk@rmk.ee

22. aprill 2024

# SELGITUSNÕUE NR 34

**Asjaolud.**

Aastal 2018 valmis Keskkonnaministeeriumi tellimusel advokaadibüroo Nove koostatud “Keskkonnavaldkonna korruptsiooniriske kaardistav ning korruptsiooni ja pettusi vältivate meetmete uuringu” lõpparuanne. Selle uuringu peatükk “Riigihanked” lk 16:

*“Kõige probleemsem ning teoreetiliselt korruptsiooniriskidele avatum on hangete teostamise protsess Riigi Metsamajandamise Keskuses (edaspidi RMK). Tegemist on võrreldes teiste KeM-i haldusala asutustega oluliselt erineva hankekorraga. Nii on hankekorra üldsätetes viidatud riigihangete läbiviimise üldpõhimõtete järgimisele, kuid samas on hankekorras endas sätteid, mis võivad olla mainitud üldpõhimõtetega vastuolus. Oluline on märkida, et* ***RMK ei teosta hankeid RTK kaudu****.”[[1]](#footnote-1)*

**Küsimused.**

1. Kas RMK ei teosta hankeid Riigi Tugiteenuste Keskus (RTK) kaudu ka käesoleval ajal?

2. Mis põhjusel ja kelle volitusel on RMK-le tehtud hangetes osalemiseks viidatud dokumendis välja toodud erisus?

3. Samas on hankeid, mis RMK teostab läbi Riigihangete Registri; näit. “Nõmme - Mustamäe MKA treppide rekonstrueerimistööd,” viitenumber 266699. Millest sõltub see, kas hange viiakse läbi rik.ee keskkonnas või mitte?

Vastus palun saata:

Kaire Jakobson

MTÜ Sütiste Metsa Selts

Juhatuse liige

sytistemetsaselts@gmail.com

1. E. Heldna, J. Järve jt. Keskkonnavaldkonna korruptsiooniriske kaardistav

   ning korruptsiooni ja pettusi vältivate meetmete uuring. Lõpparuanne. Tallinn, 2018: <https://www.etag.ee/wp-content/uploads/2018/08/Uuring.keskkonnavaldkonna-korruptsioon.NOVE-CentAR.2018-05-28.CLEAN_.pdf> [↑](#footnote-ref-1)